আস্টারজান পাড়ের বাড়ি

আস্টারজান পাড়ের বাড়ি () ফরাসি শিল্পী ক্লোদ মোনের চিত্রকর্ম। এটি ১৮৭১ সালে ক্যানভাসে অঙ্কিত তৈলচিত্র। চিত্রে নেদারল্যান্ডের জান্ডামের নদী আস্টারজানের পশ্চিম তীরের বাগানবাড়িগুলির দৃশ্য উপস্থাপিত হয়েছে। ক্লোদ মোনে আস্টারজান বাঁধের উত্তর-পশ্চিম দিকের দৃশ্য এঁকেছিলেন। চিত্রটি বর্তমানে মেট্রোপলিটন মিউজিয়াম অফ আর্ট-এর সংগ্রহে রয়েছে।

 পটভূমি 
ফ্রাঙ্কো-প্রুশিয়ান যুদ্ধ এড়াতে ক্লোদ মোনে সপরিবারে লন্ডনে পালিয়ে যান। যুদ্ধ শেষে তিনি ফ্রান্সে ফিরে যান; তবে সহযোগী চিত্রশিল্পী শার্ল-ফ্রাঁসোয়া দোবিনির পরামর্শে ১৮৭১ সালে মোনে নেদারল্যান্ডে ভ্রমণ করেছিলেন। মোনেকে আস্টারজান নদীর জাঁকজমকপূর্ণ পরিবেশ পর্যবেক্ষণ ও অধ্যয়নের জন্য শার্ল জোড়ালো সুপারিশ করেছিলেন। মোনের সেই ভ্রমণের চিত্রগুলিকে প্রায়ই ডাচ ল্যান্ডস্কেপ হিসাবে উল্লেখ করা হয়। এভ্রমণে অঙ্কিত চিত্রকর্মগুলি, তার সহকর্মী অন্তর্মুদ্রাবাদী শিল্পী দ্বারা সমাদৃত হয়েছিল।Zeidler, Birgit (2005). Claude Monet – Liv och verk. sid. 36–37. 
 বিশেষত্ব 
চিত্রে মোনে সবুজ রঙের বিভিন্ন শেডের পরিমিত ব্যবহার করেছিলেন।

 তথ্যসূত্র 

বিষয়শ্রেণী:মেট্রোপলিটন মিউজিয়াম অব আর্টের চিত্রকর্ম
বিষয়শ্রেণী:১৮৭১-এর চিত্রকর্ম
বিষয়শ্রেণী:ক্লোদ মোনের চিত্রকর্ম
বিষয়শ্রেণী:শিল্পকলায় নদী